Jesus citater: Hvad Jesus sagde... - YESTOJESUS.NET
Giv Jesus plads i dit liv...
"I samme stund jublede Jesus i Helligånden og sagde: Jeg priser dig, fader, fordi du har skjult dette for vise og forstandige og åbenbaret det for umyndige - ja, fader, for således var det din vilje!" (Luk.10:21) "Sandelig siger jeg jer: Hvis I ikke vender om og bliver som børn, kommer I slet ikke ind i Himmeriget." (Matt.18:3)
(Kort introduktion til Jesu undervisning)
1) Den, der kalder sin bror for "Idiot", ødelægger liv og gør sig fortjent til helvede! Alle mennesker vil blive krævet til regnskab for alle deres ord og gerninger, både de skjulte og de åbenlyse.
2) Vend jer væk fra jeres synd og bed Gud om tilgivelse! Al egoisme, had, griskhed, ægteskabsbrud og uretfærdighed er synd, og udgår fra menneskers hjerter.
3) Tro på Gud og tro på mig. Ingen kommer til Faderen uden ved mig! Den, der tror på mig, er gået over fra døden til livet. Den, der kommer til mig, vil jeg aldrig støde bort!
4) I skal elske og ære Gud af hele jeres hjerte. Søg ikke ære fra mennesker, men søg ære hos Gud, som ser, når du tjener Gud i det skjulte.
5) I skal elske alle mennesker - også dem, der er svære at elske! Forson jer altid med hinanden hurtigst muligt, når nogen har noget imod hinanden!
6) Vær generøs ligesom Gud er! Vær god mod de uretfærdige! Giv og der skal gives jer! Tilgiv andre mennesker, så I selv kan få tilgivelse! Gør mod andre, som I selv ønsker, at andre skal gøre imod jer!
7) Bed vedvarende til Gud og stol på hans omsorg!
8) I skal vidne om mig, og I skal forkynde de gode nyheder om omvendelse til syndernes forladelse! Hvis ikke I vedkender jer mig over for mennesker, vil jeg heller ikke vedkende mig jer over for Guds engle.
9) Når I bliver forfulgt for mit navns skyld, så glæd jer og vid, at jeres løn er stor i himlen. Frygt ikke dem, der kun kan slå kroppen ihjel. Men frygt ham, som har magt til at kaste i helvede.
10) Omvend jer! Mig er givet al magt i himlen og på jorden. Lad jer døbe i Faderens,
Sønnens og Helligåndens navn, og hold alt, hvad jeg har befalet jer!
11) Modtag Helligånden, Guds ånd, som formidler Guds liv og nærvær i og igennem jer! Helligånden skal vidne om mig, og Helligånden skal give jer kraft til at forkynde evangeliet i hele verden.
12) Jeg er verdens lys. Den, der følger mig, skal aldrig vandre i mørket, men have livets lys. Jeg er opstandelsen og livet. Den, der tror på mig, skal leve, om han end dør. For således elskede Gud verden, at han gav til eneste søn, for at enhver som tror på ham, ikke skal fortabes, men have evigt liv. For min Faders vilje er, at enhver, som ser Sønnen og klynger sig til Ham, skal have evigt liv. Kom til mig - og jeg vil give jer liv i overflod!
1) Matt.5:22, Matt.16:27, Luk.12:2-3 og Matt.12:36.
2) Joh.5:14+8:11, Matt.6:12 og Matt.15:18-20.
3) Joh.14:1+6, Joh.11:25-26, Joh.5:24 og Joh.6:37.
4) Mark.12:30, Joh.5:44 og Matt.6.1-4.
5) Matt.5:44-46 og Matt.5:23-26.
6) Luk.6:31-38.
7) Luk.18:1-8, Matt.6:32-33 og Luk.11:9-13.
8) Ap.G.1:8, Luk.24:47-49 og Luk.12:8-9.
9) Matt.5:11-12 og Luk.12:4-5.
10) Mark.1:14-15, Luk.13:5, Matt.28:18-20 og Joh.14:23.
11) Joh.20:22, Joh.7:38-39, Joh.15:26+16:13-15 og Ap.G.1:8.
12) Joh.8:12, Joh.11:25, Joh.3:16, Joh.6:40, Matt.11:28, Joh.5:40+10:10.
Næste indlæg: At følge Jesus